钦定古今图书集成/明伦汇编/氏族典/第034卷 > 《廖用贤尚友录》 > 锺云瑞
## 钦定古今图书集成/明伦汇编/氏族典/第034卷 > 《廖用贤尚友录》 > 锺云瑞

按《广东通志》：“云瑞，字天庆，东莞人。正德丁丑第进士，
授南京大理评事，折狱平恕，调北寺副，历寺正。争世
庙大礼忤旨，予廷杖。出为江西按察佥事，秉正执法，
伸理冤抑，不避豪右。寻转参议，改调归。居三年，部檄
催赴选，补云南，丁内艰，服阕，补湖广提督泰和山。时
中贵部隶恣横，云瑞绳以法。未几，迁副使，遂谢病归。”
时循寇连岁流劫，云瑞纠众防御。寇知有备，引去。乡
人德之。